फिर टली नगर निगम की मीटिंग, अब 6 को
पार्षदों ने जताया कड़ा ऐतराज, भाजपा पार्षद बोले- मजाक बनकर रह गई है मीटिंग
भास्करन्यूज | यमुनानगर
नगरनिगमके सदन की मीटिंग अब 6 जनवरी को होगी। पहले 29 दिसंबर को मीटिंग तय की गई थी। पर अचानक मीटिंग कैंसिल करने के आदेश जारी हो गए। मेयर सरोजबाला ने बताया कि मीटिंग अब 6 जनवरी को होगी। इसके लिए एजेंडा तैयार हो चुका है। उधर पार्षदों ने लगातार टल रही मीटिंग को लेकर कड़ा ऐतराज जताया।
कायदे से तो निगम के सदन की मीटिंग हर महीने होनी चाहिए। मगर इन नियमों की पालना नहीं हो रही। पिछले करीब तीन साल में अभी तक महज छह बार ही मीटिंग हो पाई है। हर मीटिंग में कई महीने का अंतराल रहा है। ये स्थिति शहरी विकास के लिए बेहद नुकसानदायक है। पार्षद भी सदन में कई बार हर महीने मीटिंग की मांग कर चुके हैं। मगर इससे किसी को कोई सरोकार नहीं है।
भाजपा पार्षद नीरज राणा ने कहा कि नगर निगम की मीटिंग तो मजाक बनकर रह गई है। तो मीटिंग समय पर होती है। ही मीटिंग में रखे जाने वाले प्रस्तावों पर अमल किया जाता है। राणा ने बताया कि मीटिंग में रखे गए करीब 100 प्रस्तावों पर अभी तक अमल नहीं हुआ। निगम अधिकारी हर बार उनका बेवकूफ बनाकर चल देते हैं। ऐसे में शहर का विकास संभव नहीं है।
हरमहीने हो मीटिंग : भाजपापार्षद कर्मबीर गोंदवाल ने कहा कि कायदे से नगर निगम की मीटिंग हर महीने होनी चाहिए। पर ऐसा क्यों नहीं हो रहा। ये गहन चर्चा का विषय है। मगर इसे लेकर कोई गंभीर नहीं है। मैं तो व्यक्तिगत तौर पर कई बार मेयर से नियमित मीटिंग का आग्रह कर चुका हूं। पर अभी तक उनके आग्रह पर किसी ने गौर नहीं किया है। प्रस्तावित मीटिंग में फिर ये मुद्दा रखा जाएगा।
अफसरोंको देना चाहिए जवाब : पार्षदनवनीत शर्मा ने कहा कि अब तक की मीटिंग में रखे गए प्रस्तावों पर अधिकारियों को भी जवाब देना चाहिए। शर्मा ने कहा कि पहली मीटिंग में पार्षदों ने लैपटॉप मोबाइल फोन का प्रस्ताव पारित किया था। पर अब तक उस प्रस्ताव पर किसी ने अमल नहीं किया। हर बार उन्हें यही जवाब मिलता है कि प्रस्ताव सरकार को भेजा हुआ है। हम तो ये जवाब सुनकर थक चुके हैं।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva